**INDOKOLÁS**

**Szombathely Megyei Jogú Város Önkormányzata Közgyűlésének**

**a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelete módosításához**

1. **§**

Az adminisztratív terhek csökkentése érdekében a bölcsődei, mini bölcsődei gondozásért fizetendő napi személyi térítési díj összege (Ft) a jövőben sávosan fix összegben kerül meghatározásra.

**2.§ és 1-13. melléklet**

A rendelet 1-7. mellékleteiben a szociális ellátási formák intézményi térítési díja a 2020. óta bekövetkezett áremelkedésekre tekintettel 10 %-kal megemelésre került.

A 8. mellékletben a bölcsődei mozgásfejlesztés, a 9.mellékletben az egyéb bölcsődei szolgáltatások közül a játszóház, a 10. mellékletben a bölcsődei nyári táborok térítési díja került megemelésre.

A 11. mellékletben a bölcsői gondozási díj megállapításának módja kerül módosításra. Az eddigi jövedelemhez kötött, minden érintett esetében más fizetendő összeget felváltja a sávosan azonos összeg.

Az élelmezési nyersanyagköltség emelkedésére tekintettel a rendelet 12. mellékletében a bölcsődei étkeztetés térítési díja, a rendelet 13. számú mellékletében az óvodában, általános és középiskolákban, valamint kollégiumokban biztosított étkeztetés térítési díja kerül módosításra.

**3. §**

A rendelet hatályba lépésének napját tartalmazza.